Oficialusis leidinys L 250 , 07/10/1993 p. 0001 - 0008

specialusis leidimas suomių kalba: skyrius 3 tomas 52 p. 0231

specialusis leidimas švedų kalba: skyrius 3 tomas 52 p. 0231



Komisijos direktyva 93/48/EEB 1993 m. birželio 23 d. išdėstanti aprašą, nurodantį reikalavimus, kuriuos pagal Tarybos direktyvą 92/34/EEB turi atitikti vaisinių augalų dauginamoji medžiaga ir vaisiniams auginti skirti vaisiniai augalai EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1992 m. balandžio 28 d. Tarybos direktyvą 92/34/EEB dėl prekybos vaisinių augalų dauginamąja medžiaga ir vaisiniams auginti skirtais vaisiniais augalais [1], ypač į jos 4 straipsnį, kadangi, taikant šios direktyvos nuostatas, tikslinga atsižvelgti į įvairių medžiagų gamybos ciklus; kadangi pagal Direktyvos 92/34/EEB 11 straipsnio i punktą reikalavimai dėl tiekėjo dokumento, pateikiamo kartu su CAC dauginamąja medžiaga ir vaisiniais augalais, išdėstomi apraše, sudarytame remiantis 4 straipsniu; kadangi tokios medžiagos sertifikavimo sistemą (tam tikroms rūšims) parengė arba šiuo metu tarptautiniu mastu rengia Europos augalų apsaugos organizacija (EPPO); kadangi šioje direktyvoje išdėstytus reikalavimus reikia laikyti būtiniausiais standartais, priimtinais šiame etape atsižvelgiant į dabartines gamybos sąlygas Bendrijoje; kadangi jie laipsniškai bus rengiami ir tobulinami siekiant aukštos kokybės standartų; kadangi šioje direktyvoje numatytos priemonės atitinka Vaisinių augalų genčių ir rūšių dauginamosios medžiagos nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis 1. Ši direktyva nustato Direktyvos 92/34/EEB 4 straipsnyje minimus aprašus, įskaitant tos direktyvos 11 straipsnyje nurodytus ženklinimo bei uždarymo reikalavimus. 2. Aprašas taikomas visų Direktyvos 92/34/EEB II priede nurodytų genčių ir rūšių auginamoms kultūroms bei dauginamajai medžiagai (įskaitant šakniastiebius) ir iš jų išvestiems vaisiniams augalams bei 4 straipsnio 1 dalies iii punkte nurodytiems kitų genčių ir rūšių šakniastiebiams, neatsižvelgiant į taikytą dauginimo sistemą, toliau šie objektai – "medžiaga". 3. Šios direktyvos nuostatos taikomos palaipsniui, atsižvelgiant į 2 dalyje minimos medžiagos gamybos ciklus. 2 straipsnis Atitinkamais atvejais medžiaga atitinka reikalaujamas augalų sveikatos sąlygas, nustatytas Tarybos direktyvoje 77/93/EEB [2]. 3 straipsnis 1. Nepažeidžiant 2 straipsnio nuostatų, ant CAC medžiagos, bent jau apžiūrint ją išoriškai, iš esmės neturi būti jokių kenksmingų organizmų ir kokybę menkinančių ligų, arba kokių nors jų ženklų bei požymių, mažinančių dauginamosios medžiagos ar vaisinių augalų naudingumą, ypač neturi būti tų organizmų bei ligų, kurie yra susiję su šios direktyvos priede išvardytomis atitinkamomis gentimis ir rūšimis. 2. Medžiaga, ant kurios, kultūrai augant, pasirodo akivaizdžių 1 dalyje minimų kenksmingų organizmų arba ligų ženklai ar požymiai, nedelsiant tinkamai apdorojama ir prireikus pašalinama. 3. Citrusinių medžiagai taip pat taikomi šie reikalavimai: i) ji gaunama iš pradinės medžiagos, kuri: - buvo patikrinta ir kurioje nebuvo rasta jokių šiame priede išvardytų atitinkamų virusų, į virusus panašių organizmų arba ligų požymių, - buvo individualiai patikrinta, naudojant tinkamus metodus tokiems virusams, į virusus panašiems organizmams ar ligoms aptikti, ir buvo nustatyta, jog medžiagoje jų nėra; ii) patikrinama ir joje iš esmės nerasta tokių virusų, į virusus panašių organizmų arba ligų nuo paskutinio vegetacinio ciklo pradžios; iii) skiepijimo atveju, ji buvo skiepijama tik į viroidams atsparius šakniastiebius. 4 straipsnis 1. CAC medžiaga yra tapačios ir gynos genties ar rūšies bei nepažeidžiant Direktyvos 92/34/EEB 9 straipsnio 1 dalies antrojo sakinio yra tapačios ir grynos veislės. 2. Plačiai žinomoms veislėms, nurodytoms Direktyvos 92/34/EEB 9 straipsnio 2 dalies i punkte, tiekėjas nurodo oficialų veislės pavadinimą. 3. Veislių, dėl kurių yra pateikta paraiška dėl veislės autoriaus teisių arba dėl oficialaus užregistravimo, nurodytos Direktyvos 92/34/EEB 9 straipsnio 2 dalies i punkte, iki bus išduotas leidimas, turi būti rašoma selekcininko nuoroda arba siūlomas pavadinimas. 4. Veislių, įtrauktų į tiekėjų turimus sąrašus pagal Direktyvos 92/34/EEB 9 straipsnio 2 dalies ii punktą, atveju, 1 dalyje nurodytas reikalavimas veislei yra grindžiamas tiekėjo turimuose sąrašuose pateiktu detaliu aprašymu. 5 straipsnis CAC medžiaga iš esmės neturi turėti jokių trūkumų, galinčių pakenkti jos, kaip dauginamosios medžiagos ar vaisinių augalų kokybei. 6 straipsnis Superelitinei, elitinei ir sertifikuotai medžiagai taikomi 3 straipsnio, 4 straipsnio 1 dalies ir 5 straipsnio reikalavimai, jeigu pagal 7 straipsnyje minimas sertifikavimo schemas nenumatyti griežtesni reikalavimai. 7 straipsnis Kol bus sudaryta Bendrijos sertifikavimo schema, superelitinė, elitinė ir sertifikuota medžiaga turi atitikti kiekvienai iš šių kategorijų keliamus reikalavimus, nustatytus nacionalinėse sertifikavimo schemose, kurios turi kuo labiau atitikti egzistuojančias tarptautines sertifikavimo schemas. 8 straipsnis 1. Direktyvos 92/34/EEB 11 straipsnio i punkte minimas tiekėjo dokumentas parengiamas anksčiau nenaudotai tinkamai medžiagai ir išspausdinamas bent viena iš oficialiųjų Bendrijos kalbų. Jame nurodoma tokia informacija: i) nuoroda "EEB kokybė"; ii) EEB valstybės narės kodas; iii) atsakinga oficiali institucija arba jos skiriamasis kodas; iv) registracijos arba akreditacijos numeris; v) tiekėjo pavardė ar pavadinimas; vi) individualus serijos, savaitės arba siuntos numeris; vii) tiekėjo dokumentų išrašymo data; viii) botaninis pavadinimas; ix) veislės pavadinimas: šakniastiebiui – jo paskirties veislės pavadinimas; x) kiekis; xi) kategorija; xii) importuojant iš trečiųjų šalių – pagal Direktyvos 92/34/EEB 16 straipsnio 2 dalį – išauginusios šalies pavadinimas. 2. Kai prie medžiagos pridedamas Komisijos direktyvoje 92/105/EEB [3] numatytas augalo pasas, toks augalo pasas gali, jei tiekėjas to nori, būti laikomas 1 dalyje nurodytu tiekėjo dokumentu. Tačiau vis tiek turi būti pridedama nuoroda "EEB kokybė" ir nurodoma atsakinga oficiali institucija, kaip reikalaujama Direktyvoje 92/34/EEB, ir veislės ar šakniastiebio pavadinimas arba kategorija. Jei medžiaga importuojama iš trečiųjų šalių, pagal Direktyvos 92/34/EEB 16 straipsnio 2 dalį taip pat turi būti pateiktas išauginusios šalies pavadinimas. Ši informacija gali būti pateikta tame pačiame dokumente, kaip ir augalo pasas, bet aiškiai atskirta. 9 straipsnis 1. Pagal Direktyvos 92/34/EEB 11 straipsnio ii punktą superelitinei, elitinei ar sertifikuotai kategorijai priskiriamos medžiagos ženklinimo ir uždarymo reikalavimai yra nustatyti 7 straipsnyje minimose nacionalinėse sertifikavimo schemose. 2. Vis dėlto, valstybės narės užtikrina, kad tais atvejais, kai tokioje oficialioje etiketėje pateikiama ne visa 8 straipsnio 1 dalyje nurodyta informacija, išskyrus iv, v ir vii punktus, ji turi būti papildyta. Be to, taip pat turi būti nuoroda, kad medžiaga "neužkrėsta virusais" arba "patikrinta dėl virusų". 10 straipsnis 1. Valstybės narės priima įstatymus ir kitus teisės aktus, kurie, įsigalioję ne vėliau kaip 1993 m. gruodžio 31 d., įgyvendina šią direktyvą. Apie tai jos nedelsdamos praneša Komisijai. Valstybės narės, tvirtindamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų vidaus teisės aktų pagrindinių nuostatų tekstus. 11 straipsnis Ši direktyva skirta valstybėms narėms. Priimta Briuselyje, 1993 m. birželio 23 d. Komisijos vardu René Steichen Komisijos narys [1] OL L 157, 1992 6 10, p. 10. [2] OL L 26, 1977 1 31, p. 20. [3] OL L 4, 1993 1 8, p. 22. -------------------------------------------------- PRIEDAS KONKREČIŲ KENKSMINGŲ ORGANIZMŲ IR LIGŲ, TURINČIŲ DIDELĖS REIKŠMĖS KOKYBEI, SĄRAŠAS Gentis ar rūšis | Konkretūs kenksmingi organizmai ir ligos | –Citrus aurantifolia (Christm) Swing.–Citrus Limon I. Burm. F–Citrus paradisi Macf–Citrus reticulata Blanco–Citrus sinensis (L.) Osbeck | Vabzdžiai, erkės ir nematodai visais jų vystymosi etapais Aleurothrixus floccosus (Mashell)Meloidogyne spp.Parabemisia myricae (Kuwana)Tylenchulus semipenetrans | Grybai Phytophtora spp. | Virusai ir į virusus panašūs organizmai, visų pirma Citrusų lapų raukšlėtumasLigos, sukeliančios šių į psoriazę panašios jaunų lapų ligos požymius: psoriazę, žiedinį puvinį, Cristacortis, Impietratura, Concave gumInfekcinė margligėViroidai, įskaitant exocortis, cachexiaxyloporosis | –Corylus avellana | Vabzdžiai, erkės ir nematodai visais jų vystymosi etapais Epidiaspis leperiiEriophis avellanaePseudaulacaspis pentagonaQuadraspidiotus perniciosus | Bakterijos Agrobacterium tumefaciensXanthomonas campestris pv. corylina | Grybai Armillariella melleaChondrostereum purpureaumNectria galligenaPhyllactinia guttataVerticillium spp. | Virusai ir į virusus panašūs organizmai, visų pirma obuolių mozaikos virusaslazdynų maculatura lineare MLO | –Cydonia Miller–Pyrus communis L. | Vabzdžiai, erkės ir nematodai visais jų vystymosi etapais Anarsia lineatellaEriosoma lanigerumSkydmariai, ypač:Epidiaspis leperii, Pseudaulacaspis pentagona, Quadraspidiotus perniciosus | Bakterijos Agrobacterium tumefaciensPseudomonas syringae pv. syringae | Grybai Armillariella melleaChondrostereum purpureumNectria galligenaPhytophthoraspp.Rosellinia necatrixVerticillium spp. | Virusai ir į virusus panašūs organizmai Visi | –Fragaria x ananassa duch | Vabzdžiai, erkės ir nematodai visais jų vystymosi etapais Aphelenchoides spp.Ditylenchus dipsaciTarsonemidae | Grybai Phytophthora cactorumVerticillium spp. | Virusai ir į virusus panašūs organizmai, visų pirma Strawberry green petal MLO | –Juglans regia L. | Vabzdžiai, erkės ir nematodai visais jų vystymosi etapais Skydmariai, ypač:Epidiaspis leperii, Pseudaulacaspis pentagona, Quadraspidiotus perniciosus | Bakterijos Agrobacterium tumefaciensXanthomonas campestris pv. juglandi | Grybai Armillariella melleaNectria galligenaChondrostereum purpureumPhytophthora spp. | Virusai ir į virusus panašūs organizmai, visų pirma Vyšnių lapų susisukimo virusas | –Malus Miller | Vabzdžiai, erkės ir nematodai visais jų vystymosi etapais Anarsia lineatellaEriosoma lanigerumSkydmariai, ypač:Epidiaspis leperii, Pseudaulacaspis pentagona, Quadraspidiotus perniciosus | Bakterijos Agrobacterium tumefaciensPseudomonas syringae pv. syringae | Grybai Armillariella melleaChondrostereum purpureumNectria galligenaPhytophthora cactorumRosellinia necatrixVenturia spp.Verticillium spp. | Virusai ir į virusus panašūs organizmai Visi | –Olea europea | Vabzdžiai, erkės ir nematodai visais jų vystymosi etapais Eusophera pinguisMeloidogyne spp.Saissetia oleae | Bakterijos Pseudomonas syringaepv. savastanoi | Grybai Verticillium dahliae | Virusai ir į virusus panašūs organizmai Visi | –Pistacia vera | Grybai Verticillium spp. | Virusai ir į virusus panašūs organizmai Visi | –Prunus domestica L.–Prunus salicina | Vabzdžiai, erkės ir nematodai visais jų vystymosi etapais Aculops fockeuiCapnodis tenebrionisEriophyes similisMeloidogyne spp.Skydmariai, ypač:Epidiaspis leperii, Pseudaulacaspis pentagona, Quadraspidiotus perniciosus | Bakterijos Agrobacterium tumefaciensPseudomonas syringae pv. mors prunorumPseudomonas syringae pv. syringae | Grybai Armillariella melleaChondrostereum purpureumNectria galligenaRosellinia necatrixVerticillium spp. | Virusai ir į virusus panašūs organizmai Slyvų žemaūgės virusasslyvų nekrotinis žiediškosios dėmėtligės virusas | –Prunus armeniaca (L.)–Prunus amygdalus Batsch–Prunus persica (L.) Batsch | Vabzdžiai, erkės ir nematodai visais jų vystymosi etapais Anarsia lineatellaCapnodis tenebrionisMeloidogyne spp.Skydmariai, ypač:Epidiaspis leperii, Pseudaulacaspis pentagona, Quadraspidiotus perniciosus | Bakterijos Agrobacterium tumefaciensPseudomonas syringae pv. mors prunorumPseudomonas syringae pv. syringae | Grybai Armillariella melleaChondrostereum purpureumNectria galligenaRosellinia necatrixTaphrina deformansVerticillium spp. | Virusai ir į virusus panašūs organizmai Slyvų žemaūgės virusasslyvų nekrotinis žiediškosios dėmėtligės virusas | –Prunus avium L.–Prunus cerasus | Vabzdžiai, erkės ir nematodai visais jų vystymosi etapais Capnodis tenebrionisMeloidogyne spp.Skydmariai, ypač:Epidiaspis leperii, Pseudaulacaspis pentagona, Quadraspidiotus perniciosus | Bakterijos Agrobacterium tumefaciensPseudomonas syringae pv. mors prunorumPseudomonas syringae pv. syringae | Grybai Armillariella melleaChondrostereum purpureumNectria galligenaRosellinia necatrixVerticillium spp. | Virusai ir į virusus panašūs organizmai Slyvų žemaūgės virusasslyvų nekrotinis žiediškosios dėmėtligės virusas | –Ribes | Vabzdžiai, erkės ir nematodai visais jų vystymosi etapais Aphelenchoidesspp.Cecidophyopsis ribis | Bakterijos Agrobacterium tumefaciens | Grybai Armillariella melleaNectria cinnabarinaRosellinia necatrixVerticillium spp. | Vírusai ir į virusus panašūs organizmai, visų pirma Serbentų reversinė mikoplazmaJuodųjų serbentų infekcinės margligės sukėlėjas | –Rubus | Vabzdžiai, erkės ir nematodai visais jų vystymosi etapais Aceria essigi | Bakterijos Agrobacterium rhizogenesAgrobacterium tumefaciensRhodococcus fascians | Grybai Armillariella melleaDidymelia applanataPeronospora rubiPhytophthora fragariaevar. rubiVerticillium spp. | Virusai ir į virusus panašūs organizmai, visų pirma: Aviečių pūkuotosios žemaūgės virusasAviečių lapų garbanės virusas | --------------------------------------------------